OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV PRI DEJAVNOSTI: **MERITEV HITROSTI (radar) - KOPER**

V skladu s 13. členom Splošne uredbe o varstvu podatkov obveščamo, da Medobčinska uprava Istre v Kopru izvaja meritev hitrosti v cestnem prometu in pri tem obdeluje osebne podatke posameznikov. **Podatki posameznika se obdelujejo samo v primeru, ko je bila dejansko zaznana kršitev (prekoračitev najvišje dovoljenje hitrosti**). **Če kršitve ni bilo, se podatki posameznika ne obdelujejo.** Osebni podatki se po zaznani kršitvi in opravljeni meritvi ter zajemu fotografije vozila, registrske tablice in podobe voznika, najprej obdelujejo v sklopu ugotovitvenega postopka in v nadaljevanju v sklopu prekrškovnega postopka. V evidenci prekrškovnega postopka se vodijo vsi tisti podatki, ki jih določa zakonodaja za vložitev predloga za prekršek.

Občinsko redarstvo ima namreč ustrezne zakonske podlage za obdelavo osebnih podatkov v zvezi z odkrivanjem in pregonom kršiteljev cestno-prometnih predpisov iz 15. člena [Zakon o pravilih cestnega prometa (ZPrCP](http://www.pisrs.si/Pis.web/pregledPredpisa?id=ZAKO5793)).

**Upravljavec zbirke osebnih podatkov:**

Medobčinska uprava Istre
Naslov: Cankarjeva ulica 1, 6000 Koper, Telefon: +386 5 66 46 340
E-pošta: gp@muistra.si

**Kontakti** **pooblaščene osebe za varstvo osebnih podatkov:**

tel.: 041 325 479 041 314-400, email: varstvopodatkov@koper.si

**Namen obdelave osebnih podatkov:**

* + izvrševanje zakonitih pristojnosti, nalog in pooblastil, ki izhajajo iz 15. člena [Zakon o pravilih cestnega prometa (ZPrCP](http://www.pisrs.si/Pis.web/pregledPredpisa?id=ZAKO5793)) in Zakona o občinskem redarstvu,
	+ izvedba prekrškovnega postopka (v primeru prekoračitve hitrosti) po [Zakonu o prekrških (ZP-1)](http://www.pisrs.si/Pis.web/pregledPredpisa?id=ZAKO2537) v povezavi s področno zakonodajo o prekrških
	+ zagotavljanje izvrševanja pravnih posledic odločb o prekršku za ugotavljanje prej izrečenih sankcij za prekrške in za izdajanje potrdil,
	+ dokumentiranje dela v zvezi s prekrški,
	+ ugotavljanje večkratne obravnave posameznih kršiteljev in vlaganje pritožb v zvezi z neustrezno kaznovanostjo kršiteljev cestnoprometnih prekrškov,
	+ statistično spremljanje kršitev.
* **Pravna podlaga za obdelavo osebnih podatkov:**
	+ - Zakon - 6(1)(c) GDPR: 15. člen [Zakon o pravilih cestnega prometa (ZPrCP](http://www.pisrs.si/Pis.web/pregledPredpisa?id=ZAKO5793)), 45. , 203. in 206. člen [Zakona o prekrških (ZP-1)](http://www.pisrs.si/Pis.web/pregledPredpisa?id=ZAKO2537) ter [Zakon o občinskem redarstvu.](https://pisrs.si/pregledPredpisa?id=ZAKO4619)
* **Obrazložitev zakonitih interesov:**  /
* **Uporabniki ali kategorije uporabnikov osebnih podatkov, če obstajajo:**
	+ pogodbeni obdelovalec (programska oprema in vzdrževanje merilcev hitrosti)
	+ drugi uporabniki in državni organi, ki imajo za pridobivanje osebnih podatkov podlago v zakonu, osebni privolitvi posameznika ali pogodbenem razmerju na zakonski podlagi.
* **Informacije o prenosih osebnih podatkov v tretjo državo ali mednarodno organizacijo:**
	+ Podatki se ne prenašajo v tretje države ali mednarodne organizacije.
* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**
	+ Podatki se brišejo **po preteku treh let od dneva pravnomočnosti**, vendar ne, dokler trajajo stranske sankcije (205. člen ZP-1)
* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoju pravice do ugovora obdelavi in pravice do prenosljivosti podatkov:**
	+ Posameznik lahko zahteva dostop do osebnih podatkov, ki se nanašajo nanj, ter pravico do popravka, ugovora, izbrisa ali omejitve, pri čemer pa se njegovi zahtevi lahko ugodi, le in ko so za to izpolnjeni pogoji, ki jih določa ZNPPol in Zakon o splošnem upravnem postopku.
* **Informacija o pravici do preklica privolitve, kadar obdelava temelji na privolitvi:**
	+ Obdelava ne temelji na privolitvi posameznika.
* **Informacije o tem:**
	+ ali je zagotovitev osebnih podatkov zakonska ali pogodbena obveznost:
		- Da. Zagotovitev osebnih podatkov je obvezna v primeru, ko posameznik stori prekršek.
	+ ali mora posameznik zagotoviti osebne podatke ter kakšne so morebitne posledice, če jih ne zagotovi:
		- Da. Predlagatelj postopka o prekršku mora skladno z Zakonom o prekrških in Zakonom o splošnem upravnem postopku zagotoviti tiste osebne podatke, ki so potrebni, da se vloga lahko obravnava, sicer se njegova vloga zavrže.
* **Informacije o obstoju avtomatiziranega sprejemanja odločitev, vključno z oblikovanjem profilov, ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki:**
	+ Avtomatizirano odločanje in/ali profiliranje se ne izvajata.